
Ljudsko je znanje i razumijevanje svijeta unekoliko ograničeno i 
'netočno', jer od svojega nastanka pa sve do danas običan čovjek, na & <A 
temelju svojih svakodnevnih opažanja i doživljavanja, ne može, ili s #\ 
iznimnom teškoćom, saznati, utvrditi niti dokučiti ništa što je izvan ma. 
domašaja takvoga neposredna iskustva - zamjedbe osjetilima. To se odnosi kako na svijet 
oko njega, tako i na njega samoga. U takvim okolnostima on je primoran izmišljati. Tako su 


nastale brojna bajoslovlja i tumačenja koja su ljudi, ne poznajući dobro sebe, o sebii izmislili. 
Suvremena psihologija ličnosti kao prirodoznanstvena disciplina, u sprezi s drugim 
prirodnim znanostima i uz pomoć znanstvenih metoda, pokusa i mjerenja, počinje utvrđivati 
pravu čovjekovu narav mimo vjekovnih izmišljenih "tumačenja i koncepcija'. U tomu su 
prikazani neki rezultati do kojih je došla psihologija ličnosti u otkrivanju načina 
funkcioniranja ljudskog organizma, napose ljudskoga mozga kao okosnice njegove ličnosti i 
osobina ličnosti, odnosno kao okosnice njegove 'psihe'. Utvrđeno je da su u osnovi svega 
molekularni biokemijski procesi koji se u golemome broju odvijaju i održavaju u mozgu 
pojedinca, pri čemu su bilijuni neurona električki aktivni, zahvaljujući električnoj aktivnosti 
koja postoji na njihovoj membrani. Oni komuniciraju putem električnih impulsa i aktivni su 
cijelo vrijeme, čak i kada spavamo. Psihologija je tek 1980. godine prihvaćena kao prava, 
prirodna, znanost. 


Stoga je ona donekle nova znanost, koja je tek nadavana počela pokazivati svoj pravi 
potencijal u smislu pokušaja rasvjetljavanja dvosmislenosti ljudske naravi i njegovih 
psihičkih tegoba. Razvijajući se u odista korisno čovjekovo oruđe, tragajući za dubljim 
značenjem u njegovu životu kao i u načinu liječenja ljudi koji pate od patoloških problema, 
psihologija se, možda nevoljno, počela kretati i u smjeru koji je nagoviješten značenjem 
samoga naziva: 'znanost o duši'. 

Stoga se postupno smanjuje jaz između psihologije, kao empirijske znanosti o učincima i 
manje znanstvenih naučavanja, kao intuitivnih učenja o uzrocima, pa se postupno počinju 
preklapati iako se oboje čvrsto drže svoje vlastite terminologije. Carl Gustav Jung možda je 
najvećma pridonio premošćivanju provalije koja ih je dijelila, iako sljedbenici oba 
usmjerenja često odbijaju preći preko tog mosta. 

Osobno ne vjerujem da je, astrološki razmatrano, moguće valjano pojmiti dublji smisao 
kozmograma rođenja bez poznavanja, barem, osnovnih načela psihologije. Naime, već 
najosnovnija i naoko jednostavna podjela čovjekovog psihičnog, na svjesno i nesvjesno, 
stavlja tumačenje kozmograma rođenja u potpuno novi kut razmatranja, ukazujući pritom 
na nove nijanse, istančanosti i pravce s jasnim usmjerenjem, što se sve u suprotnome 
potpuno izostavlja. 

U psihološkomu astrologijsku usmjerenju Saturnu je, primjerice, međi inim, sastavnica 
procesa učenja, odnosno, točnije, prispodobljuje i dugoročno pamćenje naučenoga, dakle u 
prenesenu značenju utjelovljuje svoj udio u čovjekovim psihičkim procesima učenja i 
pamćenja, a učenik je naprosto onaj koji uči. Stoga, Saturnovo arhetipsko načelo nije 
nikakav 'bauk'; nikoliko nema skriveni negativan prizvuk a 'tegobnost' predstavlja samo 
onim osobama koje ne razumiju poučavajuću vrijednost što ih iziskuju pregnuće i napor 
kušnji. Njegov put nije utiranje staze 'mučenika' onoga koji je pod stegom, već naprotiv, 
sadrži sjeme radosti, jer priđe li mu čovjek i prigrli ga, umjesto da od njega bježi, pretvara 

ga u svoje odgovorno unutarnje 'Sunce'. Pri svemu tomu Saturn je samo izričajna 
zamjembenica, prispodoba prenesena značenja, dakle nadilazi puko iskazivanje riječima, 
stoga je on mnogo, mnogo više od onoga što se doimlje da kao simbol jest a, u značenju 
psihološkog čimbenika, naš je najveći prijatelj i izvor snage koji nam donosi svijetlost ako 
prispodobi njegova znaka, polja i aspekata, u korijenskome kozmogramu rođenja, priđemo 
s većim razumijevanjem. Ujedno postavlja se pitanje, što osoba može učiniti glede svojega 
razvoja, kada jednom prepozna i uistinu prihvati izazov. 


Uuskoađujte svoje misći i osjećaje sa svojim postupcima. Najsigurniji 
način ostvarivanja svrhe jest uQ0anjanje sukoBa ili neskćada između 
onoga što mislite i ogjećate i načina na boji živite. 


Dr. Wayne Dyer 


U početnim danima psihologije samo se od bolesne osobe očekivalo 'zanimanje' za 
nepravilnosti nesvjesnoga, jer se pretpostavljalo da je nesvjesno 'kanta za otpatke' u koju 
se odbacuje (potiskuje) nakupljeno 'intimno smeće' svakoga čovjeka. Smatralo se da samo 
'bolestan' čovjek ima pravo na tretman, jer je i samo traženje psihološke pomoći, drugima, 
značilo da je pojedinac 'polu-lud". 

O da, danas znamo mnogo, mnogo više. Utvrđeno je da nesvjesno nije samo kanta za 
otpatke, već životvorna stvaralačka sila sa svim značajkama 'onog nečeg božanskoga u 
nama'. 


Osoba može izraziti simptome psihičke bolesti iako je razumna, normalna i dobro 
prilagođena 'bolesnomu društvu". 


Postoje mnoge vrste bolesti, a sve se ne očitiju patološkim (bolesnim) načinom. Postoji 
'bolest duše' koja ishodi osjećajem besmisli i, u ljudi je, češća od uobičajene prehlade, ali se 
mnogo teže liječi! Samo je čovjek, koji ima viziju, koji živi jedino da bi stvarao i stvarao, i 
svojim djelima zadužio svijet, koji je zavirio u '7 sfera neba i 7 sfera pakla', oslobođen 
besmisli. 


Ali većina takvih ljudi ne može, ni na koji način, pomoći nama ostalima zato što ih se 
smatra 'poremećenima'. Toliko smo truda uložili ne bismo li postali razumnima i društveno 
prilagođenima da smo uništili naše životodavne korijene, a stvaralački je tijek života 
presušio i ostavio tek prašnjavu ljušturu. 

Srećom, upravo se javlja drugi pokret, pojava brojnih grupa, škola, seminara i tečajeva 
koji se bave samorazvojem kroz sve vrste tehnika, od meditacije i joge do kreativne mašte, 
i doimlje se da upućuju na izražavanje duboke društvene potreba za ovom vrstom rada. 
Dakako, to ne znači da će nam biti lako. 


U rukama psihologije i psihološke astrologije leže dva moćna i znakovita sredstva za 
samorazumijevanje i samorazvoj. A sve je to popraćeno novim, znanstvenim istraživanjima 
čovjekova istančana ustrojstva i novim razvojem liječenja, drukčijim pristupima i načinima. 

Sada, se pojedincu omogućuje istraživanje i razvoj samoga sebe i bavljenje svojim 
unutarnjim životom, a da ga ne smatraju poremećenim, neurotičarom ili hipijem. 

Odluči li čovjek započeti potragu, astrološkim pristupom, najbolje je početi s onim 
čimbenicima svoje psihe koji su prispodobljeni Saturnom, sa svojim samozatajnim 
dušobrižnikom, ne bi li konačno prešao preko zida s natpisom 'Ali nema se kamo stići“. 


Svaki oblik uspjeha izravna je posljedica uložena pregalaštva. 

Za sreću ja potrebna stega. 

Ako nam je lijepo, zašto smo ravnodušni, bezvoljni ili utučeni? 

Ako nam je tegobno, zašto smo sretni ili ushićeni? 

Zbog čega smo nesretni, s obzirom da smo sretni? 

Potpuno smo samosvjesni, zašto nas onda smeta vjernost tradicionalnim vrijednostima 
ili vrednotama? 

Ako smo slobodoumni, zašto robujemo navikama ? 


Od svojih razloga istkali smo mrežu paučine s podosta rupa kroz koje gledamo u bezdan 
tuge, a onda bezdan promatra nas. 


Ono što nas istodobno čini sretnima i nesretnima naš je odabir. Naš izbor su i ukradeni 
trenuci nečijeg tuđeg života i izvjesnost da se ništa neće promijeniti u našoj intimnoj 
situaciji. Ništa nije teže nego u životu izvršiti odabir i preuzeti odgovornost koja se, zbog 
prava na izbor, na može ni na koga drugog prenijeti. Stoga nikoga ne možemo optužiti da 
nas je učinio nesretnim ili nam upropastio život. 

Iza svakog od oprečnih izbora su ljudi koji imaju sklonosti za jedno ili drugo, najčešće, 
sretnici koji znaju što žele, i polusretnici koji bi htjeli željeti, ali ne mogu, pa se pretvaraju u 
nesretnike. 

Jedno je znati što želiš, a posve drugo kako to postići. 

Stoga je nužno promijeniti tijek 'nesretnoga' postojanje, i učiniti ga boljim, 
prepoznavanjem samostalnosti u sebi u odnosu na odlučivanje i preuzimanjem 
odgovornosti za vlastiti život. 


Svatko je od nas sam sa sobom u sebi, stoga treba biti kod sebe u sebi, 
a ne kod sebe u drugome. 


"Svaki je čovjek oGavijen misaonim ozračjem ... Putom te 
moći privlačimo ići odGijamo. Sličnosti ge privlače, a .., 
Mi privlačimo ono što je u našemu umu." 

Ernect Holmee 


U ozračju misaona djelokruga mnoge su sastavnice koje pogone moć naše svijesti, kao 
primjerice: opažanja, mašta, očekivanja, stavovi, uvjerenja, navike ... Pozitivan doživljaj u 
tim umnim i čuvstvenim sastavnicama našega psihičkoga života presudno je važan za našu 
težnju uspjehu. 

Štoviše, te sastavnice, pozitivne ili negativne, ključne su za stvaranje svijesti. Energetski 
su povezane u dinamičnome procesu koji nam može omogućiti povelik nadzor nad 
posljedicama u vlastitu životu. 

Moć opažanja 


Utvrđeno je da opažanje, zamjedba (percepcija), potiče stvaranje 
neuropeptida koji održavaju čuvstvene doživljaje. Kad doživimo štogod kao 


negativno, posljedična biokemijska reakcija potvrđuje to nepoželjno 
čuvstveno stanje, a vrijedi i obrnuto. To bi samo po sebi trebalo biti dovoljan motiv za daljnje 
svjesno stvaranje pozitivna svjetonazora - no, razmotrimo i kako opažanje utječe na 
energiju. 

Naše se opažanje filtrira kroz našu prošlost, ali je ipak dovoljno moćno da oblikuje našu 
budućnost. 

To nas na vrlo stvaran način određuje do razine fiziološke stvarnosti. 

Naše poimanje samoga sebe, vlastita svijeta i vlastite budućnosti kognitivni je temelj svih 
našim raspoloženjima. 

Istraživanja otkrivaju da samoopažanje i unutarnji dijalozi utječu na razine serotonina i 
endorfina, koje održavaju osjećaje kao što su potištenost ili radost. Ali, taj je dio ustroja 
svijesti toliko moćan da njegov utjecaj seže umnogome dalje ili dublje. Zabilježeni su 
slučajevi ljudi s poremećajem višestruke ličnosti koji iskazuju razne tjelesne tegobe pri 
prevladavanju određene 'pod-ličnosti'. Kad određena pod-osobnost preuzme nadzor, 
pojavljuju se stanja poput dijabetesa ili poremećaja vida. Premda isto tijelo inače nema 
takve probleme, no kada uđe u djelokrug opažanja određene pod-osobnosti, problemi 
postaju vrlo stvarni tjelesni izazovi. To nije jedini način kojim svijest mijenja fiziologiju. 

Uslijed promjene opažanja ljudi su sposobni hodati po užarenom ugljevlju i ne opeći se. 
Nužno je naučiti promijeniti stanje uma putem potpune promjene žarišta s doživljaja 
hodanja po užarenom ugljevlju na prisjećanje doživljaja koji je izazvao ushićenje i sreću. 
Primjerice, zamišljati kako hodamo niz svoju omiljenu padinu u omiljenu šetalištu, omiljene 
planine, zorno si predočiti i čuvstveno se uživjeti u hod uz svjež povjetarac, po prelijepoj 
planini, osunčana proljetna dana. To će promijeniti peptide i fiziologiju pa možemo biti kadri 
prijeći pet metara staze od užarenog ugljevlja - temperature znatno iznad 100*C. 

Ne bi se trebala zadobiti ni najmanja ozljeda. No, oni koji su odveć vezani uz svoja 
očekivanja mogu se opeći, jer užareno ugljevlje opažaju kao opasnost pa ga tako i 
doživljavaju. Ali, oni koji promijene vid opažanja, uspjet će potpuno promijeniti svoju tjelesnu 
stvarnost. 

Mi također imamo moć promjene svojega okruženja. Što god nam se dogodilo, svijet ne 
moramo i dalje opažati na stari način. Možemo uporabiti moć odustajanja i osloboditi se 
starog, ograničenog svjetonazora. Što god doživjeli, sjetimo se da uvijek možemo izabrati 
nov način opažanja. 


Oko motri, mozak razaznaje, a um vidi ono što odađere vidjeti. 


Temeljna postavka svjesnoga stvaranja zbilje jest: ono što poimamo kao istinito oblikuje 
nas i našu svijest. Umjesto da ostanemo zaglavljeni u staromu svjetonazoru, svojemu životu 
možemo pristupiti kao čistom slikarskom platnu. Možemo stvoriti novu sliku, svijet 
promatrati drukčije i sve oko sebe zamišljati na posve nov način. Štoviše, zamišljanje je 
važna sastavnica ustrojstva naše svijesti, mašte. 


e& 


sA A 


Prihološka 
ofiBojosa ro 


Mašta je presudna 


Ostvarivši pozitivne promjene svojih opažanja, sve ćemo lakše raspirivati 
maštu. Ne govorim samo o sposobnosti sanjarenja i snatrenja obudućnosti; govorim o našoj 
sposobnosti zamišljanja, stvaranja mentalnih predodžbi - živopisnih i živih slika budućnosti 
kakvu želimo. To je umijeće iznimno korisno za ostvarenje osobita scenarija uspjeha. Po 
pitanju obrade mentalnih predodžbi mozak nije sposoban razlikovati sadašnje događaje od 
sjećanja na prošla zbivanja. Ne opaža ni razliku između onoga što se živo zamišlja i onoga 
što je odista stvarno. Štoviše, neki fizičari vjeruju da ne postoji samo jedna stvarnost. Prema 
teoriji mnoštva svjetova, istodobno se odvija nekoliko stvarnosti, a neki znanstvenici vjeruju 
da možemo izabrati onu koju želimo. To može zvučati kao znanstvena fantastika, ali ipak 
naznačuju neograničene mogućnosti našega života. Potrebno je zamisliti (ne izmisliti) sve 
što možemo doživjeti! Ne ograničavati se - da bismo stvorili određenu stvarnost, moramo 
je u svijesti zorno predočiti i smognuti sagledati je. 

Naša sposobnost zamišljanja živih slika uspjeha 'usadit' će tu stvarnost kao energiju u 
našu svijest. Zamišljene predodžbe očitovat će se u našemu životu. Ako u ovomu trenutku 
u našoj mašti lebde predodžbe koje ne odgovaraju onomu što doista želimo iskusiti u 
budućnosti, trebali bismo osmisliti nove predodžbe. Da bismo oživotvorili uspjeh, moramo 
stvoriti predodžbe uspjeha. Svjesno zamišljanje odvija se na dvije razine. Možemo, češće, 
poduzeti sljedeće korake kako bismo utemeljili djelotvorno novo poimanje uspjeha. 


1. Uspješno zamišljanje samoga sebe: Trebali bismo zamisliti kakvima želimo biti, kako 
želimo izgledati, osjećati se i postupati. Stvorimo živu predodžbu cjelokupne ličnosti koju 
priželjkujemo i utvrdimo je. Krećimo se u njoj, živimo je, osjećajmo je i vjerujmo u nju. 
Zamišljajmo je i doživljavajmo više puta dnevno i uskoro ćemo to i postati! 

2. Uspješno zamišljanje posebnih ciljeva: Stvorimo jasne, vedre, točne predodžbe onoga 
što želimo. Neka svaka predodžba bude toliko živa da osjećamo kao da je već živimo. 
Zamislimo radostan ishod svakoga cilja, a potom mentalnu sliku tog budućeg događaja 
pohranimo u svoje sjećanje. Promatrajmo ga kao prekrasan trenutak koji je već pohranjen 
u 'albumu slika' i kojemu se neprestano vraćamo. Na taj način svojemu mozgu kazujemo da 
se ta predodžba budućnosti već dogodila - da to jest stvarnost. Često se vraćajmo toj 
predodžbi kad god nam je potrebna motivacija ili želimo stvoriti jasnu svijest o svojemu cilju. 


Kad jasno utvrdimo predodžbe uspjeha, moramo se usredotočiti samo na njih. Moramo 
se osloboditi svake misli koja ih na bilo koji način poriče, sputava ili oslabljuje. Kad zamislimo 
svaku predodžbu, povećajmo je. Opažajmo je jasno, a ne kao predodžbu u daljini ili kao sliku 
koja se pomiče lijevo ili desno, jer bi to moglo utjecati na moć njezine stvarnosti, kao i na 
energetski odabir trenutka. Zadržimo tu predodžbu u središtu svojega uma, toliko blizu da 
vidimo samo nju. Oživotvorimo je i postat će stvarnom. 


Što pomnije promatramo i što dublje doživljavamo svoje predodžbe, to će ih naš um i 
svijest više prihvaćati kao stvarnost. Proživljujući svaku predodžbu, jasnom, bliskom i u 
središtu našega uma, stvarat ćemo sve više pozitivnih čuvstava koja jačaju stvaralačku 
svijest i privlačnu energiju. To pomaže istančanom podešavanju uvjerenja i očekivanja. 

Snaga uvjerenja PIE. 
Bo 

Uvjerenje je usvojena postavka, tvrdnja ili učenje o pojavama, obilježjima 
pojava i objekata i odnosima među njima, a zasnovano je na neposrednim 
ili posrednim, manje ili više pouzdanim, saznanjima i činjenicama. Stupanj 
duboke uvjerenosti u štogod zavisi o vrsti saznanja koje je u osnovi uvjerenja. Katkad se 
stupanj uvjerenosti u opravdanost uvjerenja naziva i snagom uvjeravanja, koja je zasnovana 
na subjektivnoj vjerojatnosti da neki objekt (pojava, odnos) uvjerenja odista posjeduje 
određene značajke. Uvjerenja su, s obzirom na svoj psihološki ustroj, sadržajni dio stava i 
čine njegov kognitivni ustroj. 

Kada u životu naiđemo na neku poteškoću ili zapreku, često si znamo kazati: "pokušajmo 
iznaći kakav izlaz", pitamo se: ,postoji li način da dođemo do rješenja“. Čovjek traži izlaz, ali 
uglavnom na jedan od naučenih načina i zapravo iznimno rijetko pokušava nešto odista 
novo i drukčije. 


Zašto je tomu tako? Zašto čovjek toliko rijetko odlučuje promijeniti kut gledanja? Jedan 
od odgovora leži u ljudskim duboko ukorijenjenim uvjerenjima o životu. Dopustili smo si 
uvjeriti nas u neke teorije o životu, doktrine, paradigme i ino, a da toga nismo bili niti svjesni. 
Većina ljudi razmišlja na sličan način i određenim brojem ponavljanja istoga stvaraju sami 
sebi privid da su to njihova uvjerenja, a koja nikada nisu preispitivali. Kada smo u štogod 
uvjereni, na temelju tog uvjerenja stvaramo misli o tomu i potom djelujemo i ponašamo se 
u skladu s tim uvjerenjem. 


Svatko od nas sam stvara iskustva koja doživljava. Svojim uvjerenjima privlačimo 
određene ljude i stanovite okolnosti. Naša uvjerenja stvaraju naša iskustva. Na temelju 
uvjerenja, odnosno misaonih obrazaca obično duboko ukorijenjenih u nesvjesnomu koja si 
tako često i s toliko pouzdanja ponavljamo, ubrzo se ponašamo kao da su istinita i 
neporeciva izvjesnost. 


Tvrdeći "život je pun boli' mi dokaz svojega uvjerenja i pronalazimo u svakom razgovoru 
s drugima koji su puni problema, u novinskim napisima o katastrofama i u svakoj 'nesreći' 
koja nam se nađe na putu. Naše nam nesvjesno potvrđuje da smo u pravu, no zaboravljamo 
kako smo ga mi 'programirali' da stvara veselje i užitak ili tugu i neuspjeh. 

Naša uvjerenja o svijetu prizivaju i privlače iskustva koja potvrđuju takva uvjerenja i 
svjesna ili nesvjesna očekivanja. 

Ako smo podešeni za bolna i negativa iskustva, mi ih i privlačimo - poput najjačeg 
magneta. 

Prisjetimo se da smo u životu uglavnom postigli ono što smo istinski željeli - bili smo 
nezaustavljivi. Dakle, svojim vlastitim nastojanjem moramo htjeti uvesti promjene u svoj 
način razmišljanja, promijeniti kut gledanja, otvoriti um, proširiti prostorni zor. Puni krug 
ima 360 stupnjeva, stoga imamo najmanje 360 načina opetovana sagledavanja istih 
okolnosti, a u životu ima beskonačno mnogo krugova - načina gledanja na iste okolnosti. 


Dakle, trebamo se pozabaviti vlastitim uvjerenjima i promijeniti ih. 

Naime, negativna uvjerenja, stavovi i očekivanja ograničuju naše unutarnje potencijale, 
uzroče stresna stanja, traume i patnje, koje nam onemogućuju uživanje u radostima i čaroliji 
začudna života. 

Zauzmimo stav 


Stav je stečena, razmjerno trajna i postojana ustrojba pozitivnih ili 
negativnih čuvstava, vrjednovanja i ponašanja prema nekom objektu stava. 
Objekti stava mogu biti razne pojave iz psihološkog i društvenog svijeta 
pojedinca - osobe, skupine, pojave, okolnosti, zamisli i sl. Stavovi se oblikuju u procesima 
socijalizacije, stječu se na osnovi iskustva bilo u neposrednom kontaktu s objektom stava ili 
posredno i u interakciji s društvenom okolinom. Jednom oblikovani, stavovi su otporni na 
promjene i dostatno trajni, iako se pod utjecajem izmjenjivih okolnosti i novih iskustava 
mogu mijenjati. Složeno psihološko ustrojstvo stava čine znanja o objektu stava (kognitivna 
sastavnica), osjećaji (emocionalna sastavnica) i spremnost na djelovanje prema objektu 
stava (konativna ili akcijska sastavnica). Saznanja o objektu stava nisu samo opažanje i 
pojmovi o objektu, već sadrže vrjednovanje, odnosno uključuju ocjenu i sud o značajkama 
objekta i njegovom odnosu prema drugim objektima. Ovo vrjednovanje može biti pozitivno 
ili negativno, odnosno značajke objekta ocjenjuju se kao dobre ili loše, korisne ili štetne. 
Emocionalna sastavnica sadrži čuvstveni odnos prema objektu stava. Kada se objekt 
doživljava kao ugodan i privlačan, oblikuje se pozitivan čuvstveni odnos, a kada se doživljava 
kao neugodan i odbojan, čuvstveni odnos je negativan. Ovo čuvstveno zasićenje daje stanu 
naglašenu snagu i postojanost. Konativna sastavnica očituje se u spremnosti na akciju, 
odnosno djelovanje prema objektu stava. Pozitivan stav uključuje težnju da se objekt stava 
podrži, pomogne i zaštiti, a negativan stav da se izbjegne, onemogući ili napadne. Sastavnice 
stava mogu biti manje ili više složene s obzirom na broj, raznolikost i važnost čimbenika koje 
sadrže. Među sastavnicama stava postoji manja ili veća usklađenost u pogledu njihove 
složenosti i značajki privlačnosti ili odbojnosti. Veća je usklađenost kod stavova koji su 
krajnje pozitivni ili negativni. Stav prema nekom objektu obično nije izdvojen nego je 
povezan s drugim stavovima u cjeline, manje ili više jedinstvene i skladne sklopove stavova, 
koji odražavaju odnos pojedinca prema svijetu i pojavama koje ga okružuju. 


Oblikovanje stava, njegova razmjerna trajnost, otpornost na promjene, kao i mogućnost 
mijenjanja, ovise o međusobno povezanom djelovanju niza općih društvenih i posebnih 
čimbenika, uključujući funkcionalnu osnovu i motivacijsku snagu stava kao i njemu 
svojstvenu psihološku ustrojbu. Kod oblikovanja i mijenjanja stava dolazi do izražaja opća 
čovjekova težnja da u spoznavanju svijeta oblikuje što skladniju i uravnoteženiju sliku o 
pojavama u okolini i samom sebi, da predusretne ili otkloni neravnotežu i nesklad između 
svojih saznanja, stavova i ponašanja. Funkcionalna osnova dolazi do izražaja u oblikovanju i 
održavanju takvih stavova koji su instrumentalni, odnosno koji služe ostvarenju ciljeva, 
zadovoljenju različitih potreba i izbjegavanju psihološki neugodnih i štetnih stanja. Pri tome 
stav može služiti postizanju društvenog položaja i prestiža, te biti osnova za prihvaćenost u 
skupini i osiguranje grupne podrške i odobravanja. Oblikovanje i mijenjanje stava povezano 
je također s njihovom funkcijom obrambenih mehanizama ličnosti. Tako negativan stav 
prema nekoj osobi ili skupini (predrasuda) služi povećanju vlastite vrijednosti ili otklanjanju 
osjećaja manje vrijednosti. 

Oblikovani stavovi teško se mijenjaju sve dok postoji funkcionalna o motivacijska osnova 
na kojoj je oblikovanje zasnovano. Usvojeni stavovi djeluju izborno na opažanje, prihvaćanje 
novih informacija i pamćenje. Lakše se i više uočava i pamti ono što je u skladu s postojećim 
stavom, a previđa i zaboravlja ono što je u suprotnosti s tim stavom. Pod utjecajem stava 
dolazi do fizičkoga i psihološkog udaljavanja i izbjegavanja osoba i skupina sa suprotnim 

stavovima i do izbjegavanja izvora novih saznanja koja bi mogla proturječiti postojećemu 
stavu. Na taj način stavovi potiču djelovanje mehanizama samoodržavanja. 


Psihološko ustrojstvo stava i njegova motivacijska osnova upućuju na postojanje odnosa 
između stava i ponašanja. Ta povezanost, međutim, nije jedinstvena i jednoznačna. Stavovi 
uključuju spremnost na ponašanje (duševno raspoloženje, naklonjenost) i utječu na 
ponašanje ali to ne znači da su stavovi i ponašanje uvijek i posve usklađeni. To je i razumljivo 
s obzirom da postoje i druge odrednice ponašanje, osim stavova, koje katkad mogu biti 
odlučne. Iz složenog odnosa stava i ponašanja također proizlazi da, uvjetovano čimbenicima 
okolnosti, pojedincu nametnuto ponašanje koje nije u skladu s njegovim stavom, može 
djelovati na promjenu prethodnog stava. 


Očekujmo najbolje 


Očekivanje je pretpostavljeno stanje organizma, vrsta stava ili seta, koje 
je izraz iskustvom oblikovanog predviđanja da će se štogod dogoditi. Može 
ga se pojmiti i kao stanje povećane pripravnosti na reagiranje. U 
suvremenim  kognitivnim teorijama (npr. motivacije) poima se kao 
subjektivno uvjerenje u svezi s ishodom nekog događaja i određuje se 
pojavno, na temelju subjektivnih procjena vjerojatnosti pojedinih ishoda. 


U odnosima, očekujući da netko učini nešto za nas ili umjesto nas oduzimamo mu 
mogućnost izbora, no istodobno kočimo sebe u preuzimanju odgovornosti za svoj život. A 
upravo u preuzimanju odgovornosti leži izvor životne snage. 


Svako malo od nekoga nešto očekujemo. Katkad su ta očekivanja realna, utemeljena na 
povjerenju, a ponekad su nerealna ili kontrolirajuća. Prirodno je očekivati od prijatelja da će 
uskočiti u pomoć kada nam to zatreba ili da će dugogodišnji poslovni suradnik dobro obaviti 
posao. Međutim, nije prirodno očekivati da će sve neugodne okolnosti umjesto nas rješavati 
netko drugi kako bi nas poštedio tegobe sraza s istima, nije prirodno očekivati da će se naši 
roditelji napokon osvijestiti i početi raditi na poboljšanju svojeg odnosa ili da će, recimo, 
naša djeca oblikovati svoj životni put u skladu s našim željama. 

Očekujući od drugih da se ponašaju na određeni način oduzimamo im mogućnost izbora 
da se ponašaju na svoj način, što dovodi do dvostruke štete. Prvo, sami sebi poručujemo da 
iz nekog razloga trebamo određeno ponašanje od druge osobe, što znači da je naše 
zadovoljstvo u tuđim rukama - ovisno o tomu hoće li netko učiniti ono što želimo ili ne. 
Drugo, tomu nekomu poručujemo da ga ne trebamo takvoga kakav jest, već onakvoga kakav 
bi nama odgovarao. S koje god strane gledali - iz očiju onoga tko očekuje ili onoga tko 
ispunjava očekivanje - uspješno rješavanje ovakvih jednadžbi ne dovodi do trajnoga 
zadovoljstva. 

Iz potrebe da udovolje tuđim očekivanjima ljudi se znaju naći u velikim životnim zbrkama. 
Odabiru zanimanja koja ih ne zanimaju, partnere koje ne vole, postaju roditelji onda kada 
to zapravo ne žele. Pritom su nesvjesni činjenice da ispunjavajući tuđa očekivanja, svoje 
vlastite živote čine ispraznima. Radeći to dovoljno dugo, počinju se osjećati kao da 
propuštaju nešto od suštinske važnosti, kao da ne žive svoj život, što je zapravo i istina. Živi 
ga netko drugi - onaj čija očekivanja bivaju ispunjenima. Ni tom drugome (mada toga 

najčešće nije svjestan) to ne odgovara jer svakome od nas treba samo jedan jedini 
jedinstven i neponovljiv život - vlastiti. 


Udovoljavajući tuđim očekivanjima ili očekujući od drugih da odlučuju i rade životne 
izbore umjesto nas kako bi nam 'bilo lakše' odustajemo od nadzora nad vlastitim životom, 
odustajemo od svoje slobode koja je jezgra osobna napretka. Bez tog smo osjećaja zdravoga 
nadzora i slobode izbora poput jarbola bez jedara. Tu je izvor naše životne snage i zbog toga 
je prihvaćanje odgovornosti jedna od najvažnijih stepenica osobnoga razvoja. S druge 
strane, očekujući da će drugi donositi odluke i raditi izbore koje mi smatramo ispravnima ili 
najboljima, preuzimamo na sebe dodatan teret odgovornosti - ne samo za svoje već i za 
tuđe ponašanje. Najčešće je samo pitanje vremena kad će nam se to, poput bumeranga, 
vratiti. Kada netko učini nešto što zapravo ne želi, samo da udovolji drugome, očekivat će ili 
da mu se nekim vidom poslušnosti uzvrati, ili će se jednostavno naviknuti da umjesto njega 
odlučuje i radi izbore netko drugi. 


Što smo spremniji preuzeti odgovornost za vlastiti život, to ćemo manje očekivati od 
drugih da udovoljavaju našim željama, ili ispunjavaju naše potrebe i uklapaju se u naše 
planove i zamisli. Jednako tako, ako se osjećamo odgovornima za vlastito ponašanje, teško 
ćemo se naći u situaciji gdje drugima dopuštamo da se svojim odlukama odveć upliću u naše 
živote. Skladni odnosi ne zasnivaju se na nestvarnim očekivanjima i pukom udovoljavanjima, 
već na povjerenju, jasnom izražavanju želja i odlučivanju unutar zdravih granica - unutar 
predodžbena okvira umješnosti življenja i uspješnosti vlastita života. 


Uzaludno je stvarati predodžbu uspjeha ako je ta stvarnost za nas 
49 nepojmljiva. Velika je razlika između onoga što želimo i onoga što očekujemo 


= - pa je važno svjesno i neprestano očekivati najbolje. Da bismo si to olakšali, 

odredimo svoja skrivena očekivanja. Svakom smo danu skloni pristupati s 

određenim pretpostavkama pa je prirodno da svoje 'normalne' obrasce projiciramo u 

budućnost. No, ako smo često nezadovoljni sadašnjošću, prilično nam je teško stvoriti 
pozitivna očekivanja za budućnost. 


Kako odista doživljavamo svoj svakidašnji život? Nadamo li se prihvaćanju, ali očekujemo 
odbacivanje? Žudimo li za uspjehom, ali očekujemo neuspjeh? Priželjkujemo li sreću, ali se 
mirimo s ispraznosti, opterećujemo mukotrpnim radom ili ispunjamo nezadovoljstvom? Ako 
smo očekivali da će nam današnji dan biti težak i neuspješan, bit će upravo takav. Ali, 
možemo stvoriti nova očekivanja i vjerovanja o onomu što smo kadri postići - danas, sutra i 
uvijek. 

U borbi između želje i očekivanja Univerzum nam je skloniji dati ono što očekujemo. 
Zašto je tomu tako? Naša očekivanja proizlaze iz naše uvjerenosti, odnosno naših vjerovanja, 
a u formuli neumitnosti životnoga tijeka, kojega smo mi tvorci, ništa nije moćnije od 
vjerovanja. 

Naša uvjerenja moraju podupirati pozitivna očekivanja - temeljnu pretpostavku vrijednog 
ishoda. Ne možemo nastaviti željeti najbolje, a očekivati najgore, jer Univerzum jednostavno 
ne može pomiriti takav raskorak svijesti. Moramo početi tražiti najbolje i u svakidašnjem 
životu i u ostvarenju svojih snova, znajući da smo kadri u svijest utkati svaki svoj najviši i 
najsretniji doživljaj. 

Ovladajmo vlastitom moći i stvorimo svjesno opažanje savršena dana i savršene 
budućnosti. Doživimo ih kako izgledaju i iskusimo kakav osjećaj b4de u nama i shvatimo da 
smo to sposobni i ostvariti. 

Naša svakidašnja očekivanja ujedno pojačavaju naš energetski zamah pa 
naše svakidašnje viđenje mora biti jednako našemu viđenju budućnosti. 
Ako želimo biti uspješni, ne možemo zanemarivati, ograničavati ili 
odbacivati svoja nastojanja. Trebali bismo ih dovesti u žarište i istaknuti. 
Neograničavajuća očekivanja iznjedrit će neograničene rezultate, ako su dio potpune 
formule za uspješno ostvarenje svijesti: 


živo stvaralačko zamišljanje + pozitivno opažanje + uzbudljivo i optimistično očekivanje 


Već i mali zaokret bilo kojega od tih stavova može stvoriti veliku promjenu u našoj 
stvarnosti jer je svijest jedna od naših najvećih moći. Posrijedi je nepokolebljiva odluka o 
življenju u budnomu stanju, u sadašnjemu trenutku, u kojemu možemo slobodno izabrati 
novo opažanje, viđenje i očekivanje onoga što jest i što može biti stvarnim za nas, a ne 
robovati navikama. 


Ah, te navike 


Navika je, tijekom razvoja ličnosti, učenjem stečeni i donekle ustaljeni oblik reagiranja i 
ponašanja u određenim uvjetima, u različitim područjima života pojedinca. Oblikuju se 
dugotrajnim ponavljanjem prema zakonima učinka zbog čega se povezuju i s procesom 
uvjetovanja. Motoričke navike zavise od uvježbanosti, motivacije organizma, snage i obima 
potkrepljenja. Osim motoričkih, postoje i složeniji oblici navika koji uzroče obilježja osebujna 
ponašanja osobe. Navike mogu utjecati i na način mišljenja, napose na vrjednovanje prema 
estetskim, moralnim i drugim mjerilima. Često se sreću i kao posljedica uporabe različitih 
pobuđujućih sredstava pa postaju svojstvenim skupovima obreda i izvanjskih ponašanja, a 
često i poremećajima ponašanja, osobito u području odgoja i društvena života. 

Shodno tomu, navike mogu biti korisne (navika ranoga ustajanja, radne navike ...) ili 
štetne (pušenje, psovanje, ...). Pojedine navike podrazumijevaju odvikavanje. Uspješnost 
odvikavanja od neke navike zavisi od toga kolika je snaga te navike. Navika je to snažnija što 
je bilo više 'vježbi' u njezinu oblikovanju, što je osoba više motiviranija za njeno usvajanje i 
što je prigodom iskustvena stjecanje ta navika bila češće i snažnije potkrjepljivana. Što je 
navika u tom smislu snažnija, dublje ukorijenjena, teže se gasi, odnosno teže se od nje 
odviknuti. Mnoge naše svakodnevne navike predstavljaju iznimno snažne motive. 


Počni od onoga što je nužno, potom učini ono 
što je moguće, pa ćeš uGrzo učiniti i nemoguće. 


Cv. Franjo Asiški 

Ukorijenjenost 


Prilog razmatranju 


Alexander Pope dobro je opisao proces usvajanja loših navika, 
nedostataka u ponašanju ili slabosti ličnosti, svojim nezaboravnom 
mišlju: ,Porok je spodoba koja se doimlje iznimno zastrašujućom, 
koju naprosto moramo vidjeti da bi ju mogli mrziti; ipak, ako ju 
gledamo često, postaje nam bliskom; s početaka ju trpimo, potom joj naklonjeni bivamo, a 
u konačnici i prigrlimo!“ 


Primjerice, toliki su mnogi od nas, s najboljim namjerama, kupili svoj prvi TV prijamnik i uza 
nj popratne uređaje ... pa ustvrdili: ,Gledat ćemo samo vijesti, dokumentarce, obrazovni, 
književni i nadahnjujući program, emisije o prirodi, sve dobro i poučno ino“ ... Međutim, 
gotovo neizbježno, nadzor počinje popuštati, jer nam se, vremenom, svaka emisija ili film koji 
pridodamo prvotnoj listi doima tako nevinim - i zasigurno nimalo lošijim od njihova 
prethodnika. Na taj način, čak i oprezan gledatelj može vremenom stići nesvjesnu naviku 
gledanja programa s prostačkim izražavanjem, nemoralom i scenama nasilja, a da nikada ne 
shvati kako je stalno izlaganje takvim sadržajima postupno zamagljivalo crtu razdvajanja 
između dobra i ne dobra, primjerenog i neprimjerenog, poželjnog i nepoželjnog ... 


Malo ljudi odista razmišlja o tomu što su zapravo um i duša. Mi, postupno, postajemo 
onim čemu se neprekidno izlažemo. Svako životno iskustvo je zabilježeno i pohranjeno u 
tkivu pamćenja našega um - nama na sjećanje. Svaki razgovor sa bratom, sestrom, majkom, 
ocem, učiteljem, svećenikom, voljenom osobom, prijateljem, sve pročitane knjige i časopisi, 
sve odgledane televizijske emisije i filmovi, svi odslušani tekstovi pjesama s radija i kakva 
druga uređaja, svi koncerti, kazališne predstave koje smo posjetili, sva predavanja u školi, 
sva napisana i dobivena pisma, sva mjesta na koja smo putovali i prizori koje smo vidjeli na 
putu ... - sve je to um vjerno zabilježio, baš sve što smo doživjeli i doživljavamo. Sumnjate li 
u to, samo saslušajte neku stariju osobu koja je kadra živopisno opisati 'zapise' prizora iz 
djetinjstva od prije 60 ili 70 godina. Istina, sjećanje jest pomalo 'obavijeno paučinom' zbog 
minula vremena -ali je tu. 

»U tkivu vašega uma zabilježeno je i uskladišteno milijarde milijarda sjećanja, obrazaca 
navika, pobuda, umijeća, nezamislivo istančanih proračuna, želja, nada i strahova, zvuk 
šapata koji ste čuli prije 30 godina, ushićenje koje nikada niste doživjeli, ali ste ga neprestano 
zamišljali, složeni ustroj nekog mosta, točan pritisak jednog prsta na jednu žicu, tijek tisuća 
različitih partija šaha, točan obris usana, jednadžbe, preljevi tuge i radosti, lica nebrojenih 
stranaca, miris nečijega vrta, molitve, pjesme, šale, slijed tonova, računi, neriješeni 
problemi, davno prošle pobjede, strah od smrti i doživljaj Božje ljubavi, pogled na travku i 
pogled na nebo ispunjeno zvijezdama (ah unedogled - pr. a.) ...“1 


Možda najznačajniji intervju za života Rolanda R. Hegstada zapisan je u njegovoj maloj, 
ali iznimnoj, knjizi Mind Manipulators: ,Jedno od očaravajućih otkrića znanstvenika koji 
prave 'mape' ljudskoga uma jest otkriće neuronskih putova povezanih s pamćenjem u našim 
temporalnim režnjevima. “ 


1 Gilbert Highet, Man's Unconquerable Mind 

Naime, Rolanda Hegstada je svojedobno proveo nekoliko sati u razgovoru s dr. Wilderom 
Penfieldom, bivšim direktorom svjetski poznatog Neurološkog instituta u Montrealu, čije su 
studije otkrile 'zbirke spisa' pamćenja koji sežu do najranijega djetinjstva. Koristeći sondu 
koja električnom strujom pobuđuje tkivo mozga, dr. Penfield je pokrenuo živa sjećanja 
davno zaboravljenih iskustava. Bilo je to, kazao je, kao da se pokrenuo dio filmske vrpce 
unutar mozga. 

Nadalje je dr. Penfield rekao da je ovaj način primijenio na jednoj mladoj ženi koja je 
patila od epilepsije. Kada je pobudio određenu točku na površini kore njezina mozga, ona je 
čula orkestar koji svira. Začuđeno je upitala je li to glazba svira o dvorani za opite. Kada je 
dr. Penfield isključio električnu sondu, glazba je prestala. Svaki put kada bi pustio struju i 
stavio iglu sonde na isto mjesto, orkestar je iznova zasvirao, a žena je to slušala u onom 
prvobitnom obliku, od pojedinačnih do skupnih dionica, kao što je to čula godinama ranije. 
Čak je ponovno doživjela uzbuđenje koje je osjećala sjedeći u koncertnoj dvorani. 
Cjelokupna izvedba bilo je potanko zapisana u nano stanicama njezina uma. 


Znakovita činjenica koju bi ovdje trebalo primijetiti jeste da su događaji kojih se ne 
možemo prisjetiti ipak zabilježeni - kao na filmskoj vrpci - i to u našemu umu. Svaka TV 
emisija, svaka pjesma s radija, svaka poruka s plakata, svaka pročitana knjiga i časopis, svaka 
osoba koju smo promatrali, svaka sumnja koju smo gajili, svaka izgovorena riječ - sve se 
nalazi tamo, a sva nesvjesna sjećanja - ukupan zbir svega što je zapamtio naš um - čine našu 
ličnost, onakvom kakva je danas i kakvom će biti sutra.“ 


Odista je začudno kako se ova golema živa 'knjižnica' zapisa očituje u svakodnevnom 
ponašanju. Kada se rodismo u njoj postojaše tek zapis o naslijeđenim sklonostima. 
Međutim, u vremenu, tijekom odrastanja, mi je popunjavasmo i sve više potpadasmo pod 
utjecaj obilja zapisa svoje 'knjižnice'. Kasnije primijetismo da nam je veoma teško odstupiti 
od onoga što jesmo i što smo bili u prošlosti. Istina, dokle god živimo postojat će mogućnost 
za promjenu, ali to umnogome zavisi od toga kakve nove informacije, svakodnevno, 
pohranjujemo u našu 'glavnu pismohranu'. 

Dakle, nameće se pomisao da je iznimno važno pažljivije birati što ćemo gledati i slušati 
pa si postaviti pitanje: ,,Želim li da to i to bude u mojem pamćenju do kraja mojega života?“ 
Naime sve ono što do nas dolazi, na bilo koji način, uvelike zaobilazi 'provjeru' našega uma 
i odlaze izravno u središte za pamćenje. 


Kao što reče Gilbert Highet: ,Muke Strašnog suda nisu ništa tegobnije od tegoba koje 
sami sebi stvaramo time što po navici oblikujemo našu ličnost na pogrešan način. Kada bi 
mladi samo mogli shvatiti kako će brzo njihove navike oblikovati njihovu ličnost, obratili bi 
više pažnje na svoje ponašanje i svoje izbore dok su još u godinama kada se razvijaju. Mi 
tkamo svoju vlastiti sudbu, dobru ili ne, a ta se tkanina nikada ne može isparati. Svaki naš 
dodir s vrlinom ili nepodopštinom ostavlja neizbrisivi trag. Pijani Rip Van Winkle u 
Jeffersonovu kazališnu djelu, ispričava se za svaki novi propust govoreći: “Neću to uračunati 
ovaj put'. Dobro, on to ne mora uračunati, i Netko ljubazan na Nebu ne mora to uračunati; 
ali, i pored svega, to jest uračunato. Duboko u njegovom umu, u živčanim stanicama sve to 
je upisano i sačuvano, eda bi mu postalo protivnikom kada dođe sljedeće iskušenje. U strogo 
znanstvenomu smislu, ništa što učinimo ili doživimo nije izbrisano.“ 

Želja i volja 


Man can do what Ae wi00s Gut ke cannot wi00 what he wi00s. 
Arthur Schopenhauer 
Čovjek može raditi što hoće ali ve može željeti što hoće. 


Ovom izjavom Schopenhauer nastoji kazati da želje ljudi, kao izraz njihovih djelovanja, 
nisu pod utjecajem volje. Želje predstavljaju područje osjećaja, dočim se volja nalazi u 
djelokrugu misli ili intelekta. Međutim, snaga volje nije određena samo intelektom, već isto 
tako i razumom i osjećajima. lako se osjećaji, misli i razum pojavljuju u vidu razlika, oni ipak, 
kao sastavnice, prožimaju i tvore jednu istu svijest. Tek kada se sve te razlike usklade, ostvari 
se svjesno jedinstvo koje se očituje kao istinska snaga volje. 


Zato svako od tih sastavnica ima svoju funkciju kao i utjecaj u stvaranju volje. Da bi 
postojala volja nužna je i želja i razum. Samo čovjek koji misli može biti svjestan svoje želje. 
Želja se u intelektu pojavljuje kao htijenje. Međutim, što čovjek čini s tim htijenjem zavisi od 
sposobnosti njegova intelekta eda bi dosegnu visinu razuma ili dubinu duhovnoga uvida. 
Time se prosvijetli i pojmi želju, odnosno postane svjestan njezina učinka i posljedica. Na taj 
mu se način i omogućuje stvaralačko i unaprjeđujuće djelovanje. 

Jer, želje mogu biti i razorne. Njima čovjek može nanijeti zlo i sebi i drugima. Tko nema 
dovoljno razuma ili duhovnoga uvida taj ostaje u vlasti rušilačkih želja iz čega proiziđe 
nerazumno i štetno ponašanje. 


Čovjek s duhovnim uvidom ne povodi se samo za željama, već i za razumom. On mu daje 
dovoljno duhovne snage i volje da se odupre razornoj želji i time čini i ono što ne želi, pa u 
tomu uviđa korisnost ili način ostvarenja višeg stupnja sklada i smisla. Nerazuman čovjek, 
kojemu nedostaje duhovna uvida, nema dovoljno snage oduprijeti se razornim željama, 
tako da čini samo ono sto želi i time nanosi štetu i sebi i drugima. Zato se može kazati i 
sljedeće: razuman čovjek može željeti što hoće, ali pritom raditi samo ono što treba. 
Nerazuman čovjek, pak, ne radi uvijek što treba jer radi samo ono što želi. 


Nikada ne odustaj od onoga što uistinu žebisš. 


Čovjek s volikim snovima je mnogo moćniji od onog s činjenicama. 
Albert Eingtein 


Ako su snovi ostvarivi tada su u suglasnosti sa činjenicama. U slučaju da nisu, tada se 
nemaju prave činjenice. Snovi uspješnom čovjeku omogućuju sagledati dublje, skrivene 
činjenice. U tomu i jeste tajna uspjeha. Najmoćniji je onaj koji ujedini snove s činjenicama. 

